सिनसिनाटी : सानिया अगले दौर में, सोमदेव बाहर  
सानिया मिर्जा ने अपनी पूर्व युगल जोड़ीदार वानिया किंग को हराकर सिनसिनाटी में डब्ल्यूटीए प्रीमियर टूर्नामेंट के क्वालीफायर के अगले दौर में प्रवेश किया।
सानिया मिर्जा ने अपनी पूर्व युगल जोड़ीदार वानिया किंग को हराकर सिनसिनाटी में डब्ल्यूटीए प्रीमियर टूर्नामेंट के क्वालीफायर के अगले दौर में प्रवेश किया जबकि सोमदेव देववर्मन की मुख्य ड्रा में पहुंचने की उम्मीदें समाप्त हो गई।  सोमदेव को एटीपी मास्टर्स टूर्नामेंट के सीधे सेटों में हार का मुंह देखना पड़ा।  सानिया ने 2,050,000 डालर ईनामी राशि के हार्ड कोर्ट टूर्नामेंट के शुरुआती राउंड के कड़े मुकाबले में इस अमेरिकी को 7-6, 2-6, 7-6 से परास्त किया।  अब उनका सामना स्थानीय वाइल्ड कार्डधारी एलेक्सा गलाच से होगा।  एटीपी स्पर्धा में 65वीं रैंकिंग पर काबिज सोमदेव को पहले राउंड में तुर्की के मार्सेल इलहान से 4-6, 6-7 से हार मिली।